ai4bharat/Pralekha huggingface dataset:
பிரதமர் அலுவலகம்
15 முதல் 18 வயதுடைய 2 கோடி குழந்தைகளுக்கு கொரோனா தடுப்பூசி செலுத்தப்பட்டதற்கு பிரதமர் பாராட்டு
தடுப்பூசி செலுத்தப்படும் வேகத்தை அனைவரும் தொடர வேண்டும் என வலியுறுத்தியுள்ள பிரதமர் திரு. நரேந்திர மோடி, கொவிட் தடுப்பு நெறிமுறைகளை அனைவரும் பின்பற்ற வேண்டும் எனவும் கேட்டுக் கொண்டுள்ளார்.
மத்திய சுகாதாரத்துறை அமைச்சர் டாக்டர். மன்சுக் மாண்டவியாவின் சுட்டுரையை மேற்கோள்காட்டி பிரதமர் கூறியிருப்பதாவது:
‘‘மிகச் சிறப்பு! நன்றாக செயல்பட்டுள்ளீர்கள்.. என் இளம் நண்பர்களே.
இந்த வேகத்தை நாம் தொடர்வோம்.
கொவிட்-19 தொடர்பான நெறிமுறைகளை பின்பற்ற வேண்டும் எனவும் தடுப்பூசி செலுத்திக் கொள்ளவில்லை என்றால், தடுப்பூசி செலுத்திக் கொள்ள வேண்டும் எனவும் அனைவரையும் வலியுறுத்துகிறேன்.’’
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 107.81 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 107.81 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.37 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766795
(Visitor Counter : 168
பிரதமர் அலுவலகம்
தேசிய எரிவாயு தொகுப்பில் பீகாரை இணைக்கும் பாராவ்னி குவஹாத்தி குழாய் திட்டத்தில் பீகார் பகுதியின் பணிகள் நிறைவடைந்திருப்பதற்கு பிரதமர் பாராட்டு
பிரதமரின் உர்ஜா கங்கா திட்டத்தின் கீழ் தேசிய எரிவாயு தொகுப்பில் பீகார் மாநிலத்தை இணைக்கும் பாராவ்னி குவஹாத்தி குழாய் திட்டத்தில் பீகார் பகுதியின் பணிகள் நிறைவடைந்திருப்பதற்கு பிரதமர் திரு நரேந்திர மோடி பாராட்டு தெரிவித்துள்ளார்.
மத்திய பெட்ரோலியம் மற்றும் இயற்கை எரிவாயு அமைச்சகத்தின் ட்விட்டர் பதிவைப் பகிர்ந்து அவர் தெரிவித்திருப்பதாவது:
“பீகாரின் முன்னேற்றத்திற்கு இது பெரிதும் உதவும்.”
தேர்தல் ஆணையம்
சட்டப்பேரவை உறுப்பினர்கள் மூலம் மகாராஷ்ட்ர சட்ட மேலவைக்கு இடைத்தேர்தல் தொடர்பாக
மகாராஷ்ட்ர சட்ட மேலவை உறுப்பினர் திரு சரத் நாம்தேவ் ரான்பைஸ் 23.9.2021 அன்று மரணமடைந்ததை அடுத்து அந்தப் பதவிக்கான இடம் காலியாக உள்ளது. இந்த இடத்திற்கு சட்டப்பேரவை உறுப்பினர்கள் மூலம் மேலவை உறுப்பினரைத் தேர்ந்தெடுப்பதற்கான தேர்தல் அட்டவணையைத் தேர்தல் ஆணையம் வெளியிட்டுள்ளது.
|
|
தேர்தல் அறிவிக்கை வெளியிடப்படும் நாள்
|
|
9 11 2021 
|
|
வேட்புமனு தாக்கல் செய்ய கடைசி நாள்
|
|
16.11. 2021
|
|
வேட்பு மனுக்கள் பரிசீலனை
|
|
17.11. 2021 
|
|
வேட்புமனுக்களைத் திரும்பப்பெற கடைசி நாள்
|
|
22.11.2021 
|
|
தேர்தல் தேதி
|
|
29.11.2021 
|
|
வாக்குப்பதிவு நேரம்
|
|
காலை 9 மணி முதல் பிற்பகல் 4 மணிவரை
|
|
வாக்குகள் எண்ணிக்கை
|
|
29.11.2021 திங்கள் மாலை 5 மணி
தேர்தல் தொடர்பான பணிகள் 1.12. 2021 புதன் கிழமைக்கு முன்னதாக நிறைவு செய்யப்படும்
இந்த இடைத்தேர்தலில் கொவிட்-19 தடுப்பு நடவடிக்கைகள் முறையாகக் கடைபிடிக்கப்படுகிறதா என்பதை உறுதி செய்ய மூத்த அதிகாரி ஒருவரைப் பணியமர்த்துமாறு மகாராஷ்ட்ர மாநிலத் தலைமை செயலாளருக்குத் தேர்தல் ஆணையம் உத்தரவிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768075
இளைஞர் நலன் மற்றும் விளையாட்டு அமைச்சகம்
இளைஞர் நலனுக்காக செயல்படுத்தப்படும் திட்டங்கள்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு மத்திய இளைஞர் நலம் மற்றும் விளையாட்டுத் துறை அமைச்சர் திரு கிரண் ரிஜிஜூ எழுத்துப்பூர்வமாக அளித்த பதில்களின் விவரம் வருமாறு:
மாவட்ட இளைஞர் மாநாடுகள் நேரு யுவ கேந்திராவின் முக்கியமான திட்டங்களில் ஒன்றாகும். இந்த ஒரு நாள் நிகழ்ச்சியில் இளைஞர் மன்றங்களில் இருந்து 100 இளம் தலைவர்கள் பங்கேற்கிறார்கள்.
சமூக மற்றும் தேசிய முக்கியத்துவம் வாய்ந்த விஷயங்கள் இதில் விவாதிக்கப்படுகின்றன. மாவட்ட இளைஞர் மாநாட்டை நடத்துவதற்காக ஒரு நிகழ்ச்சிக்கு ஒரு மாவட்டத்திற்கு ரூ 30,000 வழங்கப்படுகிறது.
பல்வேறு இளைஞர் நல திட்டங்களை ஒன்றிணைத்து தேசிய அளவிலான ராஷ்டிரிய யுவ சாஷாக்திகரன் கார்யகிராம்  என்னும் திட்டம் செயல்படுத்தப்படுகிறது. 2020-21-ஆம் ஆண்டில் இத்திட்டத்திற்காக ரூ 486.48 கோடி ஒதுக்கப்பட்டுள்ளது. இதன் 7 துணை திட்டங்கள் பின்வருமாறு:
1. நேரு யுவ கேந்திர சங்கம்
2. தேசிய இளைஞர் படை
3. இளைஞர் மற்றும் வளரிளம் பருவத்தினரின் வளர்ச்சிக்கான தேசிய திட்டம்
4. சர்வதேச ஒத்துழைப்பு
5. இளைஞர் விடுதிகள்
6. சாரணர், சாரணியர் அமைப்புக்கு உதவி
7. தேசிய இளம் தலைவர்கள் திட்டம்
------

(Visitor Counter : 103
பிரதமர் அலுவலகம்
தாய்லாந்தில் நடைபெற்ற சமூக நிகழ்ச்சியில் பிரதமர் நரேந்திர மோடி ஆற்றிய உரை
தாய்லாந்தின் சமூக மேம்பாட்டு அமைச்சர் அவர்களே,
தாய்லாந்து- இந்தியா நாடாளுமன்ற நட்புறவுக் குழுவின் மதிப்புமிகுந்த உறுப்பினர்களே,
நண்பர்களே,
வணக்கம்,
இது தாய்லாந்துக்கு நான் மேற்கொள்ளும் முதலாவது அரசுமுறைப் பயணம். மூன்று ஆண்டுகளுக்கு முன்பு, தாய்லாந்து மன்னரின் மறைவுக்கு மரியாதை செலுத்துவதற்காக இந்தியா சார்பில் வந்தேன். தாய்லாந்தில் புதிய மன்னர் பதவியேற்ற நிலையில், எனது நண்பரான பிரதமர் பிரயுத் சன்-ஓ-சோ-வின் அழைப்பின்பேரில், இந்தியா-ஆசியான் மாநாட்டில் பங்கேற்பதற்காக இன்று நான் இங்கு வந்துள்ளேன். ஒட்டுமொத்த அரச குடும்பத்தினர், தாய்லாந்து அரசு, எனது தாய்லாந்து நண்பர்கள் என அனைவருக்கும் இந்தியாவின் 130 கோடி மக்கள் சார்பில் எனது வாழ்த்துக்களை தெரிவித்துக் கொள்கிறேன்.
நண்பர்களே,
இந்தியாவுடன் தாய்லாந்து அரச குடும்பத்தினர் இணைந்து செயல்படுவது என்பது, நமது நெருங்கிய மற்றும் வரலாற்றுப்பூர்வ நட்புறவின் அடையாளமாக திகழ்கிறது. சமஸ்கிருதத்தில் சிறந்த புலமைபெற்றவராக இளவரசி மஹசாக்ரியே திகழ்கிறார். மேலும், கலாச்சாரத்தின் மீது மிகுந்த ஆர்வத்தை அவர் பெற்றுள்ளார். இந்தியாவுடனான அவரது நல்லுறவும், அறிவுப்புலமையும் மிகவும் ஆழமானது. அவருக்கு பத்ம பூஷண் மற்றும் சமஸ்கிருத விருதை வழங்கி பாராட்டு தெரிவித்தது இந்தியாவுக்கு கிடைத்த மிகப்பெரும் பாக்கியமாக உள்ளது.
சகோதர, சகோதரிகளே,
கடவுள் ராமரின் கவுரவமும், கடவுள் புத்தரின் இரக்க குணமும், நமது பொதுவான பாரம்பரியமாக இருப்பதாக நான் அடிக்கடி கூறுவேன். ராமாயணத்தின்மூலம், கோடிக்கணக்கான இந்தியர்களின் வாழ்க்கை ஊக்குவிக்கப்பட்டதைப் போன்று, தாய்லாந்தில் ராமாகீன் மூலம், அதே தெய்வீகம் திகழ்கிறது. இந்தியாவின் அயோத்தியானது, தாய்லாந்தின் அயுத்தாயா-வாக மாறியுள்ளது. அயோத்தியில் நாராயணர் அவதாரம் எடுத்த நிலையில், அவரது புனித கருடன், தாய்லாந்தில் சிறப்பிடம் பெற்றுள்ளது.
நிதி அமைச்சகம்
மத்திய நிதி இணை அமைச்சராகப் பொறுப் பேற்றார் டாக்டர் பகவத் கிஷன்ராவ் கரத்
டாக்டர் பகவத் கிஷன்ராவ் கரத், மத்திய நிதி இணை அமைச்சராக இன்று பொறுப்பேற்றுக் கொண்டார்.
டாக்டர் கரத், முதன்முறையாக மாநிலங்களவைக்கு தேர்ந்தெடுக்கப்பட்ட உறுப்பினர் ஆவார். பொது சேவையில் முனைப்புடன் ஈடுபட்டுள்ள அவர் அவுரங்காபாத் நகராட்சியின் மேயராகவும், மராத்வாடா சட்ட மேம்பாட்டு கழகத்தின் தலைவராகவும் பணியாற்றியுள்ளார். 64 வயதான டாக்டர் கரத், மருத்துவர் ஆவார்.
எம்பிபிஎஸ் பட்டம் தவிர, டாக்டர் பாபாசாகேப் அம்பேத்கர் மராத்வாடா பல்கலைக்கழகம் மற்றும் மும்பை பல்கலைக்கழகத்தில் பொது அறுவை சிகிச்சையில் எம்எஸ், குழந்தை அறுவை சிகிச்சையில் எம் சி ஹெச் மற்றும் பொது அறுவை சிகிச்சையில் எஃப்சிபிஎஸ் பட்டங்களையும் டாக்டர் கராத் பெற்றுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733639
-----
(Visitor Counter : 182
வணிகம் மற்றும் தொழில்துறை அமைச்சகம்
வணிக மற்றும் வர்த்தக வாரம்: வளர்ந்துவரும் ஏற்றுமதியாளர்களுக்குப் பயிற்சி அமர்வு
வர்த்தகத் துறையின் வணிக மற்றும் வர்த்தக வார கொண்டாட்டங்களின் ஒரு பகுதியாக, வளர்ந்துவரும் ஏற்றுமதியாளர்களுக்கு ஹரியானாவின் குருகிராமில் ஆடை ஏற்றுமதி வளர்ச்சிக் கவுன்சில், பயிற்சி அமர்விற்கு இன்று ஏற்பாடு செய்திருந்தது.
ஆடை ஏற்றுமதி வளர்ச்சிக் கவுன்சிலின் பொதுச்செயலாளர் டாக்டர் எல்.பி. சிங்கால், ஏற்றுமதியை ஊக்குவிக்கும் உற்பத்தியுடன் கூடிய ஊக்குவிப்புத் திட்டம் குறித்து ஏற்றுமதியாளர்களுக்கு விளக்கமளித்தார். வெளிநாட்டு வர்த்தகத்திற்கான இந்திய நிறுவனத்தைச் சேர்ந்த பேராசிரியர்கள் திரு எம்.பி.சிங் மற்றும் திரு ஹர்கிரத் சிங் சிறப்பு அழைப்பாளர்களாக இந்த நிகழ்ச்சியில் கலந்து கொண்டார்கள்.
பயிற்சி அமர்வைத் தொடர்ந்து, ‘ஏற்றுமதி வாய்ப்புகளும், சவால்களும்: துறை ரீதியான பிரச்சினைகள்’ என்ற தலைப்பில் குழு விவாதமும் நடைபெற்றது.
விடுதலையின் அம்ருத் மஹோத்ஸவத்தைக் கொண்டாடும் வகையில் வர்த்தகம் மற்றும் தொழில்துறை அமைச்சகத்தின் வர்த்தகத் துறை, இம்மாதம் 20 முதல் 26-ஆம் தேதி வரை நாடு முழுவதும் வணிக மற்றும் வர்த்தக வார நிகழ்ச்சிகளை நடத்தி வருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757043
----
(Visitor Counter : 173
சிறப்பு சேவைகள் மற்றும் கட்டுரைகள்
பத்ம ஸ்ரீ விருது வென்ற திருமதி பாப்பம்மாளுக்கு "அங்கக வழி விவசாய உற்பத்தியாளர்களின் தூதர்" பட்டம் - அபேடா தலைவர்
மத்திய அரசின் உயரிய விருதுகளில் ஒன்றான பத்ம ஸ்ரீ விருதுக்கு அண்மையில் தேர்ந்தெடுக்கப்பட்டுள்ள தமிழ்நாட்டைச் சேர்ந்த திருமதி பாப்பம்மாளைப் பாராட்டியுள்ள வேளாண் மற்றும் பதப்படுத்தப்பட்ட பொருட்கள் ஏற்றுமதி மற்றும் மேம்பாட்டு ஆணையத்தின்  தலைவர் டாக்டர் எம் அங்கமுத்து, "அங்கக வழி  விவசாய உற்பத்தியாளர்களின் தூதர்" என்னும் விருதை ஏற்குமாறும் அவரை கேட்டுக்கொண்டுள்ளார்.
இது குறித்து திருமதி பாப்பம்மாளுக்கு கடிதம் ஒன்றை எழுதியுள்ள அவர், "72-வது குடியரசு தின நிகழ்வின் போது இந்திய அரசால் உங்களுக்கு பத்ம ஸ்ரீ விருது வழங்கப்பட்டிருப்பதற்கு, எனது மனமார்ந்த பாராட்டுகளையும், வாழ்த்துகளையும், நன்றிகளையும், மரியாதையுடன் தெரிவித்துக் கொள்கிறேன்," என்று கூறியுள்ளார்.
2.5 ஏக்கர் நிலத்தில் இயற்கை வழி வேளாண்மையை, குறிப்பாக சிறுதானியங்கள், பருப்பு வகைகள், சோளம் மற்றும் சமீபத்தில் வாழை சாகுபடியை மேற்கொள்வதில் திருமதி பாப்பம்மாள் வெளிப்படுத்தியுள்ள பேரார்வமும், அர்ப்பணிப்பு உணர்வும் தனக்கு பெருமகிழ்ச்சியைத் தந்திருப்பதாக அவர் தமது கடிதத்தில் கூறியுள்ளார்.
அங்கக வழி விவசாயத்தை நடைமுறையில் பின்பற்றுவதிலும், விவசாயிகளை வழி நடத்துவதிலும் திரு பாப்பம்மாள் காட்டியிருக்கும் நிகரற்ற அர்ப்பணிப்பையும், பொறுப்புறுதியையும் பாராட்டி கவுரவிக்கும் வகையில், "அங்கக வழி விவசாய உற்பத்தியாளர்களின் தூதர்" என்ற விருதை அவர் ஏற்க வேண்டும் என்று டாக்டர் அங்கமுத்து வேண்டுகோள் விடுத்துள்ளார். முற்போக்கு விவசாயிகளுக்கு இது உத்வேகமளிக்கும் என்றும் அவர் மேலும் தெரிவித்துள்ளார்.
(Visitor Counter : 44
இளைஞர் நலன் மற்றும் விளையாட்டு அமைச்சகம்
விளையாட்டுப் போட்டிகளில் ஊக்க மருந்து எதிர்ப்பு செயல்பாடுகளை முறைப்படுத்தும் சட்டப்பூர்வ அமைப்பான தேசிய ஊக்க மருந்து முகமைக்கு அதிகாரம் அளிப்பதற்காக தேசிய ஊக்க மருந்து எதிர்ப்பு மசோதா 2022 நாடாளுமன்றத்தில் நிறைவேற்றப்பட்டது
மாநிலங்களவையில், தேசிய ஊக்க மருந்து எதிர்ப்பு மசோதா 2022 இன்று  நிறைவேற்றப்பட்டது. இந்த மசோதா, மக்களவையில் டிசம்பர் 17 2021 -ல் அறிமுகப்படுத்தப்பட்டு, பின்னர், நாடாளுமன்ற நிலைக்குழு மற்றும் ஒருசில முக்கிய உறுப்பினர்கள் வழங்கிய பரிந்துரைகளின் அடிப்படையில், சில திருத்தங்க4ளுடன், 27 ஜூலை 2022 அன்று மக்களவையில் நிறைவேற்றப்பட்டது. இது 28 ஜூலை 2022 மாநிலங்களவையில் அறிமுகப்படுத்தப்பட்டது. இதன் மூலம் நாடாளுமன்றத்தில் நிறைவேற்றப்பட்டது. இந்த மசோதாவின் குறிப்பிடத்தக்க அம்சம் என்னவெனில், அரசியல் தளத்தில் உள்ள அனைத்து உறுப்பினர்களின் ஆதரவுடன் ஒருமனதாக நிறைவேற்றப்பட்டது.
மசோதாவின் முக்கிய அம்சங்கள் பின்வருமாறு:
விளையாட்டுகளில் ஊக்க மருந்து பயன்பாட்டை தடை செய்வதற்கும், நாட்டில் ஊக்க மருந்து எதிர்ப்பு நடவடிக்கைகளை நடைமுறைப்படுத்துவதற்கும் சட்டரீதியான கட்டமைப்பு
முன்மொழியப்பட்ட மசோதா நிறைவேற்ற விரும்புபவை:-
1. ஊக்க மருந்து எதிர்ப்பு நடவடிக்கைகளில் நிறுவனங்களின் திறன்களை உருவாக்குதல், மேலும் முக்கிய விளையாட்டு நிகழ்ச்சிகளை நடத்துதல்
2. அனைத்து விளையாட்டு வீரர்களின் உரிமைகளையும் பாதுகாத்தல்
3. குறித்த காலக்கெடுவுக்குள், விளையாட்டு வீரர்களுக்கான நீதியை உறுதி செய்தல்
4. விளையாட்டுகளில் ஊக்க மருந்துக்கு எதிரான போராட்டத்தில், முகவர்களின் ஒத்துழைப்பை அதிகரித்தல்
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848085
எரிசக்தி அமைச்சகம்
22-ம் நிதியாண்டின் 3-வது காலாண்டுக்கான தணிக்கை செய்யப்படாத நிதி முடிவுகளை வெளியிட்டது என்டிபிசி
67,757.42 மெகாவாட் நிறுவு திறன் கொண்ட, நாட்டின் மிகப்பெரிய மின் உற்பத்தி நிறுவனமான என்டிபிசி, 22-ம் நிதியாண்டின் 3-வது காலாண்டுக்கான தணிக்கை செய்யப்படாத நிதி முடிவுகளை இன்று வெளியிட்டுள்ளது.
22-ம் நிதியாண்டின் 3-வது காலாண்டில், மொத்தம் 87.92 பில்லியன் யூனிட் மின்சாரத்தை உற்பத்தி செய்துள்ளதாக பதிவாகியுள்ளது. கடந்த 9 மாதத்தில் 264.70 பில்லியன் யூனிட் மின்சாரம் உற்பத்தி செய்யப்பட்டுள்ளது. கடந்த ஆண்டில் இதே காலத்தில் முறையே, மின் உற்பத்தி 76.53 பில்லியன் யூனிட் மற்றும் 222.41 பில்லியன் யூனிட் உற்பத்தி ஆகி இருந்தது. இது கடந்த ஆண்டுடன் ஒப்பிடுகையில் முறையே 14.88% மற்றும் 19.01% அதிகமாகும்.
தனித்த அடிப்படையில், மொத்த வருமானம் 22-ம் நிதியாண்டின் 3-வது காலாண்டில் 29,837.13 கோடியாகவும், நிதியாண்டின் 9 மாதத்தில் 85,912.38 கோடியாகவும் உள்ளது. இது முந்தைய ஆண்டில் இதே காலகட்டத்தில் முறையே, 25,268.56 கோடி, 75,312.89 கோடி என்ற அளவில் இருந்தது.
ஒட்டுமொத்த அளவில், 3-வது காலாண்டில் மொத்த வருமானம் 33,783.62 கோடியாகவும், 9 மாதத்தில் 97,269.89 கோடியாகவும் இருந்தது.இது முந்தைய ஆண்டில் முறையே, 28,387.27 கோடி மற்றும் 83,859.59 கோடி என்ற அளவில் இருந்தது.
நிறுவனத்தின் போர்டு இயக்குநர்கள் 22-ம் நிதியாண்டுக்கான இடைக்கால ஈவுத்தொகையாக பங்கு மூலதனத்தில் 40% அதாவது, ரூ.10 முகமதிப்பு கொண்ட பங்கு ஒன்றுக்கு ரூ.4 வீதம் வழங்க ஒப்புதல் அளித்துள்ளனர்.
மேலும் விவரங்களுக்கு ஆங்கிலச் செய்திக்குறிப்பை காணவும்:
https://www.pib.gov.in/PressReleasePage.aspx?PRID=1793519
விவசாயத்துறை அமைச்சகம்
தோட்டக்கலை குழு மேம்பாட்டு திட்டத்தை மத்திய அமைச்சர் திரு நரேந்திர சிங் தோமர் தொடங்கி வைத்தார்
தோட்டக்கலை துறையின் ஒட்டுமொத்த வளர்ச்சியை உறுதி செய்வதற்காக, தோட்டக்கலை குழு மேம்பாட்டு திட்டத்தை காணொலி மூலம் மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் இன்று தொடங்கி வைத்தார்.
இத்திட்டத்திற்காக தேர்ந்தெடுக்கப்பட்டுள்ள 53 குழுக்களில் 12 தோட்டக்கலை குழுக்களில் சோதனை அடிப்படையில் இத்திட்டம் செயல்படுத்தப்படும். மத்திய வேளாண் மற்றும் விவசாயிகள் நலன் அமைச்சகத்தின் தேசிய தோட்டக்கலை வாரியத்தால் செயல்படுத்தப்படும் மத்திய பிரிவு திட்டமான தோட்டக்கலை குழு மேம்பாட்டு திட்டம், தேர்ந்தெடுக்கப்பட்ட தோட்டக்கலை குழுக்களை சர்வதேச போட்டித்திறன் மிக்கதாக மேம்படுத்துவதை நோக்கமாக கொண்டதாகும்.
நிகழ்ச்சியில் உரையாற்றிய திரு தோமர், உற்பத்திக்கு முந்தைய, விளைச்சலின் போது, அறுவடைக்கு பிந்தைய, போக்குவரத்து, சந்தைப்படுத்துதல் மற்றும் வர்த்தக குறியீடு போன்ற பல்வேறு முக்கிய விஷயங்கள் மீது இத்திட்டம் கவனம் செலுத்தும் என்று கூறினார்.
விவசாயிகளின் வருவாயை இரட்டிப்பாக்குவது அரசின் மிகப்பெரிய முன்னுரிமைகளில் ஒன்று எனக் கூறிய அமைச்சர், தோட்டக்கலை குழு மேம்பாட்டு திட்டத்தின் மூலம் 10 லட்சம் விவசாயிகள் மற்றும் தொடர்புடையவர்கள் பயனடைவார்கள் என்றும், 53 குழுக்களில் இத்திட்டம் செயல்படுத்தப்படும் போது ரூ 10,000 கோடி முதலீட்டை ஈர்க்கும் என எதிர்பார்க்கப்படுவதாகவும் தெரிவித்தார்.
நிகழ்ச்சியில் உரையாற்றிய மத்திய வேளாண் மற்றும் விவசாயிகள் நலன் இணை அமைச்சர் திரு பர்ஷோத்தம் ருபாலா, இத்தகைய குழுக்களை நாடு முழுவதும் உருவாக்குவதன் மூலம், விவசாயிகள், உற்பத்தியாளர்கள் அமைப்புகளின் வாயிலாக சிறிய அளவு நிலங்களை சொந்தமாகக் கொண்டுள்ள விவசாயிகள் பயனடைவார்கள் என்று தெரிவித்தார்.
-------
(Visitor Counter : 286
வணிகம் மற்றும் தொழில்துறை அமைச்சகம்
இறக்குமதி செய்யப்படும் காகித பொருட்களை அக்டோபர் 1-ம் தேதி முதல் கட்டாயம் பதிவு செய்யவேண்டும்
இறக்குமதி செய்யப்படும் காகித பொருட்களை அக்டோபர் 1-ம் தேதி முதல் கட்டாயம் பதிவு செய்யவேண்டும் என்று வெளிநாட்டு வர்த்தக தலைமை இயக்குநரகம் நேற்று அறிவிக்கை வெளியிட்டுள்ளது.
செய்தித்தாள், கையாள் தயாரிக்கப்பட்ட காகிதம், சுவரொட்டிகள், லித்தோ மற்றம் ஆஃப்செட், டிஷ்யு, கார்பன், கழிப்பறை காகிதம், கணக்கு புத்தகங்கள், லேபிள் ஆகியவற்றை இறக்குமதி செய்யும்போது அவற்றை பதிவு செய்ய வேண்டும். கரன்சி காகிதம், காசோலை காகிதம் உள்ளிட்டவற்றுக்கு இதிலிருந்து விலக்கு அளிக்கப்பட்டுள்ளது.
வெளிநாட்டிலிருந்து முறைகேடாக காகிதம் இறக்குமதி செய்யப்படுவதாக, உள்நாட்டு காகிதத் தொழிற்சாலை அளித்த புகாரையடுத்து இந்த முடிவு மேற்கொள்ளப்பட்டுள்ளது. உற்பத்திக்கான இந்தியா, தற்சார்பு இந்தியா இயக்கத்தை ஊக்கப்படுத்தும் வகையில், இம்முடிவு இருக்கும் என்றும் தெரிவிக்கப்பட்டுள்ளது.
காகிதத்தை இறக்குமதி செய்பவர் 500 ரூபாய் பதிவுக் கட்டணம் செலுத்தி ஆன்லைன் மூலம் பதிவு எண்ணைப் பெற வகை செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=
பிரதமர் அலுவலகம்
100% மின்மயமாக்கலை எட்டியதற்காக மத்திய ரயில்வேக்கு பிரதமர் பாராட்டு
அகலப்பாதை கட்டமைப்பு முழுவதும் 100% மின்மயமாக்கல் சாதனையை எட்டியதற்காக மத்திய ரயில்வேயின் ஒட்டுமொத்த குழுவிற்கும் பிரதமர் திரு நரேந்திர மோடி பாராட்டு தெரிவித்துள்ளார்.
மத்திய ரயில்வேயின் ட்வீட்டுக்கு பதிலளித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது ;
"மிகச் சிறந்த சாதனை. ஒட்டுமொத்த அணிக்கும் பாராட்டுக்கள்."
பிரதமர் அலுவலகம்
தூய்மை இந்தியா திட்டத்தில் பொதுமக்களின் பங்களிப்புக்கு பிரதமர் அழைப்பு
தூய்மை இந்தியா என்பது நாட்டின் அனைத்து குடிமக்களின் கூட்டு பொறுப்பு என்றும், இந்த திசையில் பொதுமக்களின் பங்களிப்பு மிகவும் முக்கியமானது என்றும் பிரதமர் திரு. நரேந்திர மோடி கூறியுள்ளார். நாளை காலை 10 மணிக்கு அனைவரும் ஒரு மணி நேரம் தூய்மையை பராமரிக்கவும், நாட்டின் ஒளிமயமான எதிர்காலத்தை உருவாக்கவும் பங்கேற்க அழைப்பு விடுத்துள்ளார்.
சமூக ஊடக எக்ஸ்-பதிவில் பிரதமர் கூறியிருப்பதாவது:
“தூய்மை இந்தியா என்பது நாட்டின் அனைத்து குடும்ப உறுப்பினர்களின் கூட்டுப் பொறுப்பாகும். இந்த திசையில் பொதுமக்களின் ஒவ்வொரு முயற்சியும் மிகவும் முக்கியமானது. நாளை காலை 10 மணிக்கு தூய்மைக்காக ஒரு மணிநேரத்தை அர்ப்பணித்து நாட்டிற்கு பிரகாசமான எதிர்காலத்தை உருவாக்க உதவுவோம்.”
PIB Headquarters
மத்திய அரசின் 8-ம் நிலை பணிகளுக்கு ஆள் தேர்வு
மத்திய அரசின் பல்வேறு அமைச்சகங்கள் / துறைகள் / அமைப்புகளில் காலியாக உள்ள 8-ம் நிலை பணியிடங்களுக்கு ஆட்தேர்வு நடைபெற உள்ளது. 244 வகையான பதவிகளில் 1,157 காலிப்பணியிடங்களுக்கு  கணினி வழியில் தேர்வு நடைபெற உள்ளது.
இவற்றில் 9 வகையான பதவிகளுக்கான 32 காலிப்பணியிடங்களுக்கு அரசுப் பணியாளர் தேர்வாணையத்தின்  சென்னைக்கு உட்பட்டவையாகும். இவற்றுள் 7 வகையான பதவிகள் பட்டதாரி அளவிலும், ஒரு பதவி மேல்நிலைக் கல்வி மட்டத்திலும், ஒரு பதவி மெட்ரிக் அளவிலும் பூர்த்தி செய்யப்பட உள்ளது.
அனைத்து பெண் விண்ணப்பதாரர்களுக்கும் தேர்வுக் கட்டணம் செலுத்துவதிலிருந்து விலக்கு அளிக்கப்பட்டுள்ளது. இதே போன்று அரசு உத்தரவுகளின்படி இடஒதுக்கீட்டுச் சலுகையைப் பெற தகுதி உடைய எஸ் சி / எஸ் டி / முன்னாள் படைவீரர் / போர் வீரர்களின் விதவையர் உள்ளிட்ட பிரிவினருக்கும் கட்டணம் செலுத்துவதிலிருந்து விலக்கு அளிக்கப்பட்டுள்ளது.
கல்வித்தகுதி மற்றும் பணிநிலை தொடர்பான விரிவான விவரங்கள், மத்திய அரசுப் பணியாளர் தேர்வாணையத்தின் ssc.nic.in மற்றும் அதன் தென்மண்டல அலுவலகத்தின் sscsr.gov.in வலைதளத்திலும் வெளியிடப்பட்டுள்ளன.
தகுதி உள்ள விண்ணப்பதாரர்கள் ஆன்லைன் மூலம் மட்டும் 21.02.2020 முதல், 20.03.2020  விண்ணப்பிக்கலாம். இந்தப் பதவிகளுக்கான தேர்வு உத்தேசமாக 10.06.2020 முதல் 12.06.2020 வரை நடைபெறக் கூடும் என மத்திய அரசுப் பணியாளர் தேர்வாணையத்தின் தென்மண்டல இயக்குநர் அறிவித்துள்ளார்.
------
(Visitor Counter : 97
பிரதமர் அலுவலகம்
ஜாம்பியா குடியரசு அதிபரின் இந்தியப் பயணத்தின் போது பரிமாறிக் கொள்ளப்பட்ட புரிந்துணர்வு ஒப்பந்த  / உடன்பாட்டின் பட்டியல்
|
|
வ.எண்
|
|
எம்ஓயு / ஒப்பந்தம் / உடன்பாட்டின் பெயர்
|
|
ஜாம்பியா தரப்பில் இதனைப் பரிமாறுபவர்
|
|
இந்திய தரப்பில் பரிமாறுபவர்
|
|
1
|
|
புவியியல் மற்றும் கனிம வளங்கள் துறையில் ஒத்துழைப்புக்கான எம்ஓயு
|
|
சுரங்கங்கள் மற்றும் கனிம வளங்கள் துறை அமைச்சர் மாண்புமிகு ரிச்சர்ட் முசுக்வா
|
|
நாடாளுமன்ற விவகாரங்கள், நிலக்கரி மற்றும் சுரங்கங்கள் துறை அமைச்சர் திரு.பிரகலாத் ஜோஷி
|
|
2
|
|
பாதுகாப்புத் துறையில் ஒத்துழைப்புக்கான எம்ஓயு
|
|
வெளியுறவு அமைச்சர் மாண்புமிகு ஜோசப் மலாஞ்ஜி
|
|
வெளியுறவு அமைச்சக இணையமைச்சர் திரு.வி.முரளிதரன்
|
|
3
|
|
கலை மற்றும் கலாச்சாரத் துறையில் ஒத்துழைப்புக்கான எம்ஓயு
|
|
வெளியுறவு அமைச்சர் மாண்புமிகு ஜோசப் மலாஞ்ஜி
|
|
வெளியுறவு அமைச்சக இணையமைச்சர் திரு.வி.முரளிதரன்
|
|
4
|
|
இந்திய வெளியுறவு சேவை நிறுவனம், ஜாம்பிய தூதரக மற்றும் சர்வதேச ஆய்வுகள் நிறுவனம் இடையே எம்ஓயு
|
|
வெளியுறவு அமைச்சர் மாண்புமிகு ஜோசப் மலாஞ்ஜி
|
|
வெளியுறவு அமைச்சக இணையமைச்சர் திரு.வி.முரளிதரன்
|
|
5
|
|
இவிபிஏபி வலைப்பின்னல் திட்டத்திற்கான எம்ஓயு
|
|
வெளியுறவு அமைச்சர் மாண்புமிகு ஜோசப் மலாஞ்ஜி
|
|
வெளியுறவு அமைச்சக இணையமைச்சர் திரு.வி.முரளிதரன்
|
|
6
|
|
இந்திய தேர்தல் ஆணையம், ஜாம்பியா தேர்தல் ஆணையம் இடையேயான எம்ஓயு
|
|
ஜாம்பியா தேர்தல் ஆணையத் தலைவர் மாண்புமிகு நீதிபதி இசா சூலு
|
|
வெளியுறவு அமைச்சக இணையமைச்சர் திரு.வி.முரளிதரன்
உள்துறை அமைச்சகம்
அவ்வப்போது ஏற்படும் இயற்கை பேரிடர்களுக்கான கொள்கை
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதில் அளித்த மத்திய உள்துறை இணை அமைச்சர் திரு. நித்யானந்த் ராய் கீழ்காணும் தகவல்களை வழங்கினார்.
இயற்கைப் பேரிடர்களைச் சமாளிப்பதற்கான தயார்நிலையை தனது தொடர் முயற்சிகள் மூலம் அரசு கணிசமாக மேம்படுத்தியுள்ளது. பேரிடர் மேலாண்மை சட்டம், 2005-ன் படி, முழுமையான, செயலூக்கமான, பாதுகாப்பான மற்றும் பேரிடர்களை எதிர்கொள்ளும் இந்தியாவை உருவாக்குவதற்கான தொலைநோக்குப் பார்வையுடன் பேரிடர் மேலாண்மைக்கான தேசியக் கொள்கை வெளியிடப்பட்டது.
தேசிய பேரிடர் மேலாண்மை ஆணையத்தால் தேசிய பேரிடர் மேலாண்மைத் திட்டம் 2016-ல் வெளியிடப்பட்டது. 2019-ல் மறுஆய்வுக்குப் பிறகு இது திருத்தப்பட்டது. இந்திய அரசு மற்றும் மாநிலங்களின் பல்வேறு அமைச்சகங்கள்/துறைகள் பின்பற்ற வேண்டிய வழிகாட்டுதல்களும் வெளியிடப்பட்டுள்ளன.
எந்தவொரு பேரிடர் சூழ்நிலையையும் திறம்பட எதிர்கொள்வதற்காக, தேசிய பேரிடர் மீட்புப் படையை இந்திய அரசு நிறுவியுள்ளது. மேலும், தேசிய பேரிடர் மீட்புப் படையினர் மற்றும் பிற பங்குதாரர்களுக்கு பயிற்சி அளிப்பதற்காக என்டிஆர்எஃப் அகாடமி எனும் முன்னணி அமைப்பை நாக்பூரில் இந்திய அரசு நிறுவியுள்ளது.
மேலும், மீட்புப் பணிகளில் ஈடுபட்டுள்ள பணியாளர்களுக்கு பயிற்சி அளிப்பது ஒரு தொடர்ச்சியான செயலாகும். இத்தகைய பணியாளர்களுக்கு திறன் மேம்பாடு மற்றும் செயல்பாட்டுத் தயார்நிலைக்கான வழக்கமான பயிற்சிகள் வழங்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1796818
தேர்தல் ஆணையம்
மகாராஷ்டிரா, பீகார், ஹரியானா, தெலங்கானா, உத்திரபிரதேசம் மற்றும் ஒடிசா மாநிலங்களில் காலியாக உள்ள சட்டப்பேரவை தொகுதிகளுக்கான இடைத்தேர்தல் அறிவிப்பு
மகாராஷ்டிராவில் அந்தேரி கிழக்கு பீகாரில் மோகமா, கோபால் கஞ்ச், ஹரியானாவில் ஆதம்பூர், தெலங்கானாவில் முனுகோட், உத்திரபிரதேசத்தில் கோலா கோக்ரநாத், ஒடிசாவில் தாம்நகர்  ஆகிய சட்டப்பேரவை தொகுதிகளில் இடைத்தேர்தல் நடைபெற உள்ளது.
இதற்கான வேட்புமனு தாக்கல், அக்டோபர் 7, 2022 அன்று தொடங்கி அக்டோபர் 14, 2022 அன்று நிறைவடைகிறது. வேட்புமனு மீதான பரிசீலனை அக்டோபர் 15, 2022 அன்று நடைபெறுகிறது. வேட்புமனுவை திரும்ப பெறுவதற்கான கடைசி தேதி அக்டோபர் 17, 2022 ஆகும். வாக்குப்பதிவு நவம்பர் 3, 2022, அன்று நடைபெற்று வாக்கு எண்ணிக்கை நவம்பர் 6, 2022 அன்று மேற்கொள்ளப்படும்.
-------
(Visitor Counter : 118
சுகாதாரம் மற்றும் குடும்ப நலத்துறை அமைச்சகம்
கோவிட் 19 தடுப்பூசி வெளியிடுவதற்கான பணிகளை முடுக்கிவிட்டுள்ளது மத்திய அரசு : 4 மாநிலங்களில் அடுத்த வாரம் ஒத்திகை
கோவிட் -19 தடுப்பூசிகளை வெளியிடுவதற்கான பணிகளை மத்திய அரசு தீவிரப்படுத்தியுள்ளது. தடுப்பூசி போடும் பணியில் ஈடுபடுபவர்கள் பல்வேறு மாநிலங்களில் பயிற்சி பெற்று வருகின்றனர்.
கோவிட்-19 தடுப்பூசி அறிமுகம் மற்றும் வெளியிடுவதற்கான, நமது மனித வளத்தின் திறனை வலுப்படுத்த, மருத்துவ அதிகாரிகள், தடுப்பூசி போடுபவர்கள், மாற்றுப் பணியாளர்கள், குளிர்ப் பதனக்கிடங்குகளை கையாளுபவர்கள், மேற்பார்வையாளர்கள், தரவு மேலாளர்கள் உள்ளிட்ட பல்வேறு வகை தடுப்பூசி கையாளுபவர்கள், ஆஷா ஒருங்கிணைப்பாளர்கள் மற்றும் நிர்வாகிகளுக்கு விரிவான பயிற்சித் தொகுப்புகள் உருவாக்கப்பட்டுள்ளன.
தடுப்பூசி போடும் நிகழ்ச்சிகளை நடத்துதல், முழு தடுப்பூசி செயல்முறையை நிர்வகிப்பதற்கான தகவல் தொழில்நுட்ப தளத்தைப் பயன்படுத்துதல், பணியாளர்களை நியமித்தல், குளிர்ப் பதனக் கிடங்குகளின் தயார் நிலை, பாதகமான நிகழ்வுகளின் மேலாண்மை, தகவல் தொடர்பு மற்றும் ஒருங்கிணைப்பு, உயிரி மருத்துவக் கழிவு மேலாண்மை, தொற்றுத் தடுப்பு நெறிமுறைகள் போன்ற பயிற்சிகள் அளிக்கப்படுகின்றன.
தேசிய அளவிலான பயிற்சியில், மாநிலங்களைச் சேர்ந்த அதிகாரிகள் 2,360 பேர் பயிற்சி பெற்றுள்ளனர். தற்போது வரை, அனைத்து மாநிலங்கள் / யூனியன் பிரதேசங்களில் மாநில அளவிலான பயிற்சிகள் முடிவடைந்துள்ளன. இவற்றில் மாவட்ட அளவில் 7,000க்கும் மேற்பட்டோர் பங்கு பெற்றுள்ளனர். லட்சத்தீவில் இந்த பயிற்சி டிசம்பர் 29ஆம் தேதி நடக்கிறது. 681 மாவட்டங்கள்  செயல்பாட்டு வழிகாட்டுதல்களில் மருத்துவ அதிகாரிகளின் பயிற்சியை முடித்துள்ளன. 17,831 வட்டாரங்களில் 1399 வட்டாரங்களில், தடுப்பூசி போடும் குழுவினருக்கான பயிற்சிகள் முடிவடைந்துள்ளன. மற்ற வட்டாரங்களில் பயிற்சிகள் நடந்து வருகின்றன.
கோவிட்-19 தடுப்பூசி மற்றும் கோ-வின் இணையதளம் தொடர்பான சந்தேகங்களைத் தீர்க்க வசதியாக, தேசிய அளவில் 1075 மற்றும் மாநில அளவில் 104 உதவி எண்களும் ஏற்படுத்தப்பட்டுள்ளன.
கோவிட்-19 தடுப்பூசி போடுவதற்கான தயார் நிலை நடவடிக்கையாக, ஆந்திரா, அசாம், குஜராத், பஞ்சாப் ஆகிய மாநிலங்கங்ளில் ஒத்திகை மேற்கொள்ளத் திட்டமிடப்பட்டுள்ளது. ஒவ்வொரு மாநிலத்திலும், இரண்டு மாவட்டங்களில் உள்ள அரசுத்துறை மற்றும் தனியார் துறை மருத்துவமனைகளில் இந்த ஒத்திகை மேற்கொள்ளத் திட்டமிடப்படும். இது கோவிட்-19 தடுப்பூசி போடும் முறையைப் பரிசோதிக்க உதவும். இது நிகழ்ச்சி ஏற்பாடு செய்பவர்களுக்கு, நல்ல அனுபவத்தையும் வழங்கும். டிசம்பர் 28 மற்றும் 29ஆம் தேதிகளில் இந்த ஒத்திகை மேற்கொள்ளத் திட்டமிடப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleaseIframePage.aspx?PRID=1683529&RegID=3&LID=1
----
(